**Zmena**

**výzvy na predkladanie žiadostí o poskytnutie prostriedkov mechanizmu na podporu obnovy a odolnosti**

**Vykonávateľ: Ministerstvo zdravotníctva Slovenskej republiky**

**Názov výzvy:** „Vybudovanie psycho-sociálnych centier“

**Kód výzvy: 12I03-21-V16**

**Komponent**: 12\_Humánna, moderná a dostupná starostlivosť o duševné zdravie

**Názov investície**: 3\_Dostupná zdravotno-sociálna starostlivosť s dôrazom na komunitné riešenia –

vybudovanie psycho-sociálnych centier

**Schéma pomoci:** Schéma štátnej pomoci pre investície do zariadení spoločných vyšetrovacích a

liečebných zložiek v rámci digitalizácie v zdravotníctve, psycho-sociálnych centier a

psychiatrických stacionárov, z prostriedkov Plánu obnovy a odolnosti SR, Schéma

štátnej pomoci vo forme náhrady za služby všeobecného hospodárskeho záujmu č.

ŠP SVHZ – 3/2022

**Zdroj financovania:** Prostriedky mechanizmu na podporu obnovy a odolnosti podľa § 2 písm. j) zákona

č. 368/2021 Z. z.

*Cieľ: Vybudovaním psycho-sociálnych centier (ďalej len „PSC“) sa naplní cieľ, ktorým je zabezpečiť adekvátnu dlhodobú starostlivosť o dlhodobo chorých pacientov, najmä v ich prirodzenom prostredí mobilným tímom, predchádzať umiestňovaniu do ústavnej starostlivosti, resp. zvýšiť kvalitu života v týchto zariadeniach. Opatrením sa má predchádzať hospitalizáciám, resp. skracovať dĺžka hospitalizácie. Opatrenie bude klásť dôraz na dospelých a detských pacientov s obmedzenou sociálnou adaptáciou.*

.....................................................................................

minister zdravotníctva Slovenskej republiky

V Bratislave, dňa: 28.02.2023

**Formálne náležitosti výzvy**

**Znenie textu v časti:** 1.2 Trvanie výzvy

**Vyhlásenie výzvy**: **30. 11. 2022**

Uzavretie výzvy: Vykonávateľ uzavrie výzvu na predkladanie žiadostí o poskytnutie prostriedkov mechanizmu (ďalej len „výzva“) po vyčerpaní alokovaných finančných prostriedkov, alebo do 31. januára 2023, resp. podľa toho, ktorá skutočnosť nastane skôr. Informácia o uzavretí bude zverejnená na webovom sídle MZ SR (ďalej aj vykonávateľ) prostredníctvom webového linku <http://www.health.gov.sk/?Plan-obnovy-a-odolnosti>.

sa v celom rozsahu ruší a nahrádza sa novým znením, z dôvodu aktualizácie výzvy zo dňa 30.11.2022, ktoré znie nasledovne:

**Vyhlásenie výzvy**: **30. 11. 2022**

Uzavretie výzvy: Vykonávateľ uzavrie výzvu na predkladanie žiadostí o poskytnutie prostriedkov mechanizmu (ďalej len „výzva“) po vyčerpaní alokovaných finančných prostriedkov, alebo do 31. marca 2023, resp. podľa toho, ktorá skutočnosť nastane skôr. Informácia o uzavretí bude zverejnená na webovom sídle MZ SR (ďalej aj vykonávateľ) prostredníctvom webového linku <http://www.health.gov.sk/?Plan-obnovy-a-odolnosti>.

Zdôvodnenie:

Dôvodom zmeny, je snaha MZ SR predísť hroziacemu riziku z nevyčerpania alokácie pre uvedenú výzvu.

**Obsahové náležitosti výzvy**

**Str. 6 – 3.1 Podmienky oprávnenosti žiadateľa**

V prvej vete v uvedenej podmienke bolo vyňaté slovné spojenie „s odborným zameraním: psychiatria, detská psychiatria, psychológia alebo liečebná pedagogika.“

Pôvodné znenie:

Prostriedky mechanizmu na podporu obnovy a odolnosti SR (ďalej len „**prostriedky mechanizmu**“) sa na účely tejto výzvy **poskytujú existujúcim poskytovateľom zdravotnej starostlivosť** s odborným zameraním: psychiatria, detská psychiatria, psychológia alebo liečebná pedagogika.

sa v texte odstráni: „s odborným zameraním: psychiatria, detská psychiatria, psychológia alebo liečebná pedagogika“ a nahradí sa novým znením:

Nové znenie:

Prostriedky mechanizmu na podporu obnovy a odolnosti SR (ďalej len „**prostriedky mechanizmu**“) sa na účely tejto výzvy **poskytujú existujúcim poskytovateľom zdravotnej starostlivosti**.

Zdôvodnenie:

Vypustenie potreby deklarovania špecializovaného odborného zamerania žiadateľa vníma Vykonávateľ ako prospešnú pre zvýšenie možného počtu potenciálnych žiadateľov o PPM.

**Znenie textu na str. 7 v časti 3.1 Podmienky oprávnenosti žiadateľa** podmienka PPM č. 1

| **P. č.** | **Podmienka PPM** | **Popis podmienky** | **Forma preukázania a spôsob overenia** |
| --- | --- | --- | --- |
| 1 | **Právna forma** | Poskytovateľ zdravotnej starostlivosti podľa § 4 písm. a), b) a c) Zákona č. 578/2004 Z. z. s vydaným povolením podľa § 11 Zákona č. 578/2004 Z. z. na prevádzkovanie zdravotníckeho zariadenia s odborným zameraním: **psychiatria, detská psychiatria, klinická psychológia, liečebná pedagogika.** | **Forma preukázania:**  Žiadatelia predložia úradne overenú fotokópiu povolenia na prevádzkovanie zdravotníckeho zariadenia v súlade s:   * § 11 ods. 2 Zákona č. 578/2004 Z. z., kde povolenia na prevádzkovanie zdravotníckych zariadení vydáva v rámci preneseného výkonu štátnej správy samosprávny kraj, * § 11 ods. 4 Zákona č. 578/2004 Z. z., kde povolenie vydáva MZ SR ak je na vydanie povolenia príslušný viac ako jeden samosprávny kraj   **Žiadatelia zakladajúci psycho-sociálne centrá predložia:**   * potvrdenie o vzniku právnickej osoby spolu s potvrdením o pridelení identifikačného čísla organizácie („IČO“), * čestné vyhlásenie, ktorým preukážu zámer splniť zákonné podmienky pre získanie povolenia na vznik psycho-sociálneho centra   **Spôsob overenia:** prostredníctvom ŽoPPM, informácií z [https://rpo.statistics.sk](https://rpo.statistics.sk/), [https://oversi.gov.sk](https://oversi.gov.sk/), resp. prostredníctvom iných verejne dostupných registrov (napr. register neziskových organizácií poskytujúcich verejne prospešné služby pod MV SR: <http://www.minv.sk/?registrove-urady-pre-neziskove-organizacie-poskytujuce-vseobecne-prospesne-sluzby>). |

sa v celom rozsahu ruší a nahrádza sa novým znením, ktoré znie nasledovne:

| **P. č.** | **Podmienka PPM** | **Popis podmienky** | **Forma preukázania a spôsob overenia** |
| --- | --- | --- | --- |
| 1 | **Právna forma** | Poskytovateľ zdravotnej starostlivosti podľa § 4 písm. a), b) a c) Zákona č. 578/2004 Z. z. | **Forma preukázania:**  Žiadatelia predložia úradne overenú fotokópiu povolenia na prevádzkovanie zdravotníckeho zariadenia v súlade s:   * § 11 ods. 2 Zákona č. 578/2004 Z. z., kde povolenia na prevádzkovanie zdravotníckych zariadení vydáva v rámci preneseného výkonu štátnej správy samosprávny kraj, * § 11 ods. 4 Zákona č. 578/2004 Z. z., kde povolenie vydáva MZ SR ak je na vydanie povolenia príslušný viac ako jeden samosprávny kraj * § 33 zákona č. 538/2005 Z. z. o prírodných liečivých vodách, prírodných liečivých kúpeľoch, kúpeľných miestach a prírodných minerálnych vodách a o zmene a doplnení niektorých zákonov.   **Žiadatelia zakladajúci psycho-sociálne centrá predložia:**   * potvrdenie o vzniku právnickej osoby spolu s potvrdením o pridelení identifikačného čísla organizácie („IČO“), * čestné vyhlásenie, ktorým preukážu zámer splniť zákonné podmienky pre získanie povolenia na vznik psycho-sociálneho centra, * čestné vyhlásenie, ktorým preukážu pre získanie povolenia splnenie podmienky mať odborného garanta aspoň jedného z odboru psychiatria, detská psychiatria alebo klinická psychológia so získaným požadovaným vzdelaním v uvedenom odbore, preukázateľnými skúsenosťami a praxou nepretržite aspoň 5 rokov predchádzajúcich podaniu ŽoPPM (na území SR alebo v zahraničí).   **Spôsob overenia:** prostredníctvom ŽoPPM, informácií z [https://rpo.statistics.sk](https://rpo.statistics.sk/), [https://oversi.gov.sk](https://oversi.gov.sk/), resp. prostredníctvom iných verejne dostupných registrov (napr. register neziskových organizácií poskytujúcich verejne prospešné služby pod MV SR: <http://www.minv.sk/?registrove-urady-pre-neziskove-organizacie-poskytujuce-vseobecne-prospesne-sluzby>). |

Zdôvodnenie:

Na základe identifikácie potrieb a možností potenciálnych žiadateľov pre založenie psycho-sociálneho centra chce Vykonávateľ vyjsť v ústrety zjednodušením podmienok pre predkladanie žiadostí o PPM.

Uvedené zmeny vo vzťahu k žiadateľovi nemajú žiadny vplyv na posudzovanie žiadostí. Ostatné náležitosti výzvy ostávajú nezmenené.